CELEX: 22015D2465
Language: sk
Date: 2015-10-13 00:00:00
Title: Rozhodnutie Spoločného výboru EÚ – EZVO pre zjednodušenie formalít pri preprave tovaru č. 2/2015 z 13. októbra 2015 týkajúce sa vyzvania Srbskej republiky, aby pristúpila k Dohovoru o zjednodušení formalít pri preprave tovaru z 20. mája 1987 [2015/2465]

30.12.2015   
            
            
               SK
            
            
               Úradný vestník Európskej únie
            
            
               L 344/5
            
         ROZHODNUTIE SPOLOČNÉHO VÝBORU EÚ – EZVO PRE ZJEDNODUŠENIE FORMALÍT PRI PREPRAVE TOVARU č. 2/2015
   z 13. októbra 2015
   týkajúce sa vyzvania Srbskej republiky, aby pristúpila k Dohovoru o zjednodušení formalít pri preprave tovaru z 20. mája 1987 [2015/2465]
   SPOLOČNÝ VÝBOR EÚ – EZVO,
   so zreteľom na Dohovor o zjednodušení formalít pri preprave tovaru z 20. mája 1987 (1) (ďalej len „dohovor“), a najmä na jeho článok 11 ods. 3,
   keďže:
   
               (1)
            
            
               Výmenu tovaru so Srbskou republikou by uľahčilo zjednodušenie formalít, ktoré ovplyvňujú prepravu tovaru medzi Srbskou republikou a Európskou úniou, Islandskou republikou, bývalou Juhoslovanskou republikou Macedónsko, Nórskym kráľovstvom, Švajčiarskou konfederáciou a Tureckou republikou.
            
         
               (2)
            
            
               Na dosiahnutie takéhoto zjednodušenia je vhodné vyzvať Srbskú republiku, aby pristúpila k dohovoru,
            
         PRIJAL TOTO ROZHODNUTIE:
   Článok 1
   V súlade s článkom 11a dohovoru sa Srbská republika vyzýva, aby k dohovoru pristúpila od 1. decembra 2015.
   Článok 2
   Toto rozhodnutie nadobúda účinnosť dňom jeho prijatia.
   
      V Ankare 13. októbra 2015
      
         
            Za Spoločný výbor EÚ – EZVO
         
         
            úradujúci zástupca tajomníka
         
         Cemal DERELİ
      
   
   
      (1)  Ú. v. ES L 134, 22.5.1987, s. 2.